# Akademijos Ugnės Karvelis gimnazija

### Straipsnis iš Vikipedijos, laisvosios enciklopedijos.

Akademijos Ugnės Karvelis gimnazija
[[Vaizdas:|Akademijos Ugnės Karvelis gimnazija|center|350px]]
Emblema: | [[Vaizdas:|Akademijos Ugnės Karvelis gimnazija herbas|center|180px]]
Miestas (gyvenvietė): | Akademija
Mokyklos direktorė(-ius) | Romansas Valys
Mokinių skaičius | 1020
Įkūrimo data: | 1948
Išleista laidų: |
Darbuotojų skaičius | 71

Akademijos Ugnės Karvelis gimnazija – dieninė, savarankiško mokymosi bendrojo lavinimo mokykla Kauno raj. Akademijoje, Mokyklos g. 5, vykdanti pagrindinio, vidurinio ir papildomo ugdymo programas. Įstaigos kodas 191090460.

## [taisyti] Istorija

Pirmoji mokykla Noreikiškėse pradėta organizuoti 1948 m. dabartinės Ringaudų seniūnijos patalpose. Mokyklos steigėjas – mokytojas Pranas Skaisgiris, ji pavadinta Karkiškių pradine mokykla. Pirmieji mokslo metai joje prasidėjo 1949 m., nuo 1952 m. mokyklos vedėja paskirta mokytoja Liuda Jakubauskienė, ji Karkiškių pradinei mokyklai vadovavo 12 metų. Mokykla uždaryta 1966 m. Per šešiolika metų Karkiškių pradinę mokyklą baigė 214 mokinių.

1964 m. Lietuvos žemės ūkio akademijos pirmajame bendrabutyje atidaryta Noreikiškių pradinė mokykla, joje mokėsi tik 20 pradinukų. Mokyklos direktore paskirta Genovaitė Kemėšienė. 1966 m. mokykla išplėtė savo patalpas, 5-ojo bendrabučio (dabar 7-ojo) pirmas aukštas buvo pritaikytas mokyklai, veikė jau ir penkta klasė. Augo mokinių skaičius, jų buvo 112, o 1970 m. jau 198. Tais metais mokyklą baigė 1-oji aštuntokų laida. 1974 m. mokyklos direktoriumi paskirtas Stanislovas Vėgėlė. Daug direktoriaus pastangų ir energijos pareikalavo naujosios mokyklos projektavimas ir statybos organizavimas. 1977 m. naujosios Noreikiškių mokyklos statyba baigta. Prieš mokslo metų pradžią sujungtos Noreikiškių ir Tabariškių aštuonmetės mokyklos.

Tabariškių aštuonmetė mokykla buvo išaugusi iš 1932 m. įkurtos pradžios mokyklos. Pradžios mokyklos vedėjas buvo A. Markauskas. Pokario metais ji tapo progimnazija, vėliau – vidurine mokykla (direktorius Zubrickas), tačiau dėl negausių aukštesniųjų klasių mokinių teliko aštuonmetė. Jai nuo 1959 m. iki uždarymo vadovavo direktorius Juozas Mardosas.

1977 m. spalio 9 d. įvyko iškilmingas Noreikiškių vidurinės mokyklos atidarymas. Mokykloje dirbo 21 mokytojas. 1988 m. įvestas sustiprintas humanitarinis mokymas, dėstoma lotynų kalba. 1988 m. kolektyvo susirinkime naujuoju mokyklos direktoriumi išrinktas jaunas mokyklos mokytojas Arūnas Bučnys. Tai buvo Lietuvos atgimimo laikotarpis, kurio euforiją išgyveno ir mūsų mokyklos bendruomenė. Ugdymo procese atsigręžta į gilesnį tautinės savimonės formavimą. 1993-1999 m. atnaujintas mokyklos interjeras, įkurtas skulptūrų parkas, atidarytas mokyklos muziejus, įrengtas informatikos kabinetas, pradėta ketvirtojo aukšto statyba. 2001 m. baigta 4-ojo aukšto statyba, įkurta 16 naujų kabinetų, trečioji sporto salė, rekonstruota mokyklos biblioteka, valgykla.

2005 m. balandžio mėn. mokyklai suteiktas Akademijos Ugnės Karvelis gimnazijos vardas. Tais metais mokykloje dirbo 89 mokytojai, iš jų 1 ekspertas, 35 mokytojai metodininkai, 40 vyresniųjų mokytojų, mokėsi 1009 mokiniai. Mokykla išleido 28 abiturientų laidą, tai buvo pirmoji gimnazistų laida, kuri sėkmingai (83,4 proc.) stojo į aukštąsias mokyklas.

## [taisyti] Direktoriai

- 1977 m. Stanislovas Vėgėlė
- 1978 m. Vaclovas Driukas
- 1988 m. Arūnas Bučnys
- 1993 m. Valerijus Makūnas
- 2000 m. Romansas Valys

## [taisyti] Mokytojai

## [taisyti] Mokiniai

## [taisyti] Nuorodos

Svetainė

| Šis straipsnis apie mokymo įstaigą yra nebaigtas. Jūs galite prisidėti prie Vikipedijos, papildydamas šį straipsnį.

Rodomas puslapis "http://lt.wikipedia.org../../../a/k/a/Akademijos_Ugn%C4%97s_Karvelis_gimnazija_644f.html"

Kategorijos: Nepilni Mokymo įstaigos | Kauno rajono mokyklos

##### Views

- Straipsnis
- Aptarimas
- Dabartinė versija

##### Paieška